คือว่าประจำเดือนของดิฉันเดือนนี้มา2ครั้งค่ะ ครั้งแรกมาวันที่6พ.ย ผ่านไปยังไม่ถึง10วัน วันที่17พ.ย มีเลือดออกมาจากช่องคลอดแบบกะปริบกะปอย พอวันที่18พ.ย เลือดก็ออกมาเยอะแต่ออกมาแบบค่อยๆซึมออกมา แบบนี้ถือว่าผิดปกติไหมค่ะ ดิฉันอายุ28แล้ว แล้วก็ทำหมันแล้ว อยากรู้ค่ะว่าประจำเดือนหมดไปยังไม่ถึง10วัน มีโอกาสจะมาแบบติดๆกันแบบนี้หรอค่ะ ผิดปกติหรือปกติค่ะ
สวัสดีค่ะ หากประจำเดือนมาถี่กว่า 22 วัน อาจเป็นเลือดที่ไม่ใช่ประจำเดือน จัดว่าเป็นความผิดปกติค่ะ และอาจมีสาเหตุเช่น-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนถ้าทำหมันไปแล้ว ก็ไม่น่าจะเกี่ยวกับภาวะแทรกซ้อนของการตั้งครรภ์แนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์